กระทรวงพาณิชย์ ร่วมกับ 11 แพลตฟอร์มขายสินค้าออนไลน์และตลาดสด ช่วยประชาชนลดค่าครองชีพ
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังเป็นประธานเปิดโครงการ “พาณิชย์ลดราคา ช่วยประชาชน LOT ที่ 9 ว่า กระทรวงพาณิชย์ มีเป้าหมายสำคัญในการช่วยลดภาระค่าครองชีพให้กับประชาชนอย่างต่อเนื่อง ทั้งลดราคาสินค้าและค่าบริการ ล่าสุดกระทรวงพาณิชย์ สานต่อโครงการดังกล่าวเป็นครั้งที่ 9 ร่วมมือกับ 11 Platform (ประกอบด้วย) foodpanda 2) Grab 3) Lineman 4) Robinhood 5) Gojek 6) Lazada 7) Shopee 8) Ohlala 9) จตุจักรมอลล์ 10) Lalamove และ11) ไปรษณีย์ไทยภายใต้แอปพลิเคชัน Thailandpostmart.com ) ช่วยลดค่าครองชีพให้กับคนไทยทั้งประเทศที่ใช้บริการผ่าน  11 แพลตฟอร์ม ทั้งลดราคารค่าอาหารและเครื่องดื่มลดสูงสุดร้อยละ 60 ลดราคากลุ่มค่าจัดส่งลดร้อยละ 20-100 ในบางรายการ กลุ่มค่าบริการการชำระค่าใช้จ่ายสาธารณูปโภค ไฟฟ้า ประปา รวมถึงการซื้อของจากตลาดสด 29 แห่งที่ร่วมโครงการจะได้รับค่าบริการพิเศษ มีร้านค้าร่วมโครงการผ่าน 11 แพลตฟอร์มรวมกันมากกว่า 100,000  ร้านค้า และมีสินค้าเข้าร่วมโครงการมากกว่า 1,000,000 รายการ ซึ่งแพลตฟอร์มจะสูญเสียรายได้จากการเข้าร่วมโครงการมีมูลค่ารวมกันประมาณ 500 ล้านบาท โดยโครงการดังกล่าวเริ่มดำเนินการเป็นระยะเวลา 1 เดือน ไปจนถึงวันที่ 28 กัมภาพันธ์นี้